Fräiwëlleg Pompjeeë Mutfert-Méideng - Wikipedia, déi fräi Enzyklopedie

# Fräiwëlleg Pompjeeë Mutfert-Méideng

### Vu Wikipedia, der fräier Enzyklopedie.

D' Fräiwëlleg Pompjeeë Mutfert-Méideng a.s.b.l. gouf 1903 gegrënnt, an ass agedeelt an de Pompjeescorps mam Chef de Corps un der Spëtz an op der aner Säit d' "a.s.b.l." mam President a sengem Comité.

Den TLF 5000

## [Änneren] De Comité

Zënter dem 1. Januar 2006 ass de Christian Herbrink President a Sekretär, den Yves Schumacher Vizepresident.

## [Änneren] Geschichtleches

- De 5. Oktober 1903 hu 35 Leit de Veräin gegrënnt.
- 1904 gouf dat éischt Läschmaterial kaaft, et war eng ""Feuerwehrspritze mit Saug und Druck" fir de Präis vun 2.500 Frang.
- 1923 krut de Corps e Leederwon.
- 1952 krut de Corps, no 50 Joer Existenz, en Daach iwwer de Kapp.
- 1956 gouf d'Pompel vun 1904 duerch eng "TS 8/8" ersat.
- 1978 gëtt de Corps fir d'éischt mat engem TSF austafféiert, engem Ford Transit
- 1986 kréien d'Pompjeeën en TLF 2400 mat Mercedes-Chassis a mat engem Baribbi-Opbau an en neit Gebai, fir den TSF an den TLF ënnerdaach ze stellen.
- 1993 gi 15 Bippen ugeschaaft, fir d'Leit mat Zäit erbäi ze ruffen.
- 1997 gouf en MTW ugemellt, e VW-Transporter, dee virdru bei der Gendarmerie am Asaz war
- 1998 kritt de Corps eng eege Websäit, déi drëtt Pompjees-Websäit am Ländchen
- 2001 gouf vun der Gemeng en TLF 5000 ugeschaaft
- 2003 gouf de Ford Transit duerch en HLF 16/25 ersat, deen integral vun der Gemeng finanzéiert gouf
- Vum 20. bis den 23. Mee huet de Corpts 2004 seng 100 Joer gefeiert.
- 2007 gouf den MTW deen 1997 ugeschaf gouf duerch en ELW2 op Mercedes Sprinter ersat.

## [Änneren] Kontakt mam Ausland

Et besteet eng Partnerschaft mat de Pompjeeë vu Geisenhausen am Landkrees Landshut aus Bayern.

## [Änneren] De Corps

2007 huet de Corps 57 Memberen, dorënner 42 Aktiver, zwéin Net-Aktiver an 13 Jugendpompjeeën.

## [Änneren] Material an Equipement

### [Änneren] Pompjeesgefierer

#### [Änneren] Am Asaz

- ELW
- TLF 5000
- HLF 16/25

## [Änneren] D'Lokaler

Zu Mutfert huet de Corps säi Lokal am Soibelwee an zu Méideng sinn d'Sekretariat, d'Archiver an d'Versammlungsraim fir d'Jugendpompjeeën.

## [Änneren] Um Spaweck

- Websäit vun de Pompjeeë Mutfert-Méideng

Vun "http://lb.wikipedia.org../../../f/r/%C3%A4/Fr%C3%A4iw%C3%ABlleg_Pompjee%C3%AB_Mutfert-M%C3%A9ideng_922e.html"

Kategorie: Pompjeescorpsë vu Lëtzebuerg

##### Views

- Artikel
- Diskussioun
- Aktuell Revisiounen

##### Sichen